Tässä Jerusalem uutiset ja Pekka Sartola.
Hyvää Tapaninpäivän iltaa. Uutisaiheitamme tänään;
Hieman runsas viikko sitten, perjantaina 11.12., -
juutalaisen kalenterin mukaan Kislev-kuun 25.päivänä -
alettiin viettää vuotuista Hanukka-juhlaa, -
joka kestää 8 päivää ja päättyi siten 18.12, eli 3. päivänä Tevet-kuuta.
Hanukka ei kuulu niin sanottuihin Vanha Testamentillisiin juhlapyhiin, -
mutta on silti erittäin tärkeä ja hyvin suosittu juhlimisen aihe -
etenkin Israelissa mutta myös kaikkialla -
eri puolilla maailmaa sijaitsevissa juutalaisyhdyskunnissa.
Tapahtumassa muistellaan makkabealaisaikana, -
noin 2200 vuotta sitten tapahtunutta ihmettä, -
joka liittyi temppelin uudelleen vihkimiseen.
Tuolloin temppelirituaaleissa tarvittavaa öljyä oli käytettävissä -
vain yhden päivän ajaksi, mutta se riitti kuitenkin koko 8 päivän ajaksi -
ja jona aikana ehdittiin sitten valmistaa lisää uutta öljyä.
Hanukka kynttelikössä on, seitsen- haaraisesta Menorasta poiketen, -
yhdeksän haaraa, joista keskimmäinen toimii -
muiden sytyttäjänä, eli Shamash ― palvelijakynttilänä.
Talvipäivän seisaus osui tänä vuonna viime maanantaille, 21.12., -
jolloin siis päivä oli lyhimmillään pohjoisella pallonpuoliskolla.
Samalle päivälle osui toinenkin, vähintäänkin yhtä mielenkiintoinen -
astronominen tapahtuma ja joka on saanut Israelissa aikaan -
kiihtyvän Messiaan odotukseen boomin.
Se koskee kahden suuren planeetan, Jupiterin ja Saturnuksen konjunktiota,
jolla tarkoitetaan sitä, että mainitut planeetat näkyvät ikään kuin -
yhdistyneinä yhdeksi suureksi tähdeksi.
Todellisuudessa ne ovat kuitenkin noin 800 miljoonan kilometrin -
päässä toisistaan, mutta näyttävät kuitenkin eteläisellä taivaalla -
useiden päivien ajan kuin yhdeltä suurelta tähdeltä.
Viimeksi tämä ilmiö nähtiin tässä muodossaan vuonna 1226, -
ja vaikka ilmiö toistuu lievemmässä muodossaan noin 20 vuoden välein, -
nähdään se tässä laajuudessa, kuin oli 21.12, -
vasta noin 80 vuoden kuluttua, siis 15.maaliskuuta vuonna 2080.
Tämä ilmiö, yhdessä vietetyn Hanukka juhlan kanssa, -
on nostattanut Israelin ortodoksi-piireissä jälleen esiin -
Messiaan pikaisesta tulemisesta ja sitä edeltävästä -
Kolmannen temppelin rakentamisesta.
Maan hallituksen mielialoja tulkitseva Turkin media on kiihdyttänyt -
Israelin valloittamiseen ja Jerusalemin vapauttamiseen liittyvää keskustelua.
Se on linjassa siihen, miten maan presidentti, Recep Tayyip Erdogan, -
on kuvaillut maansa ja Israelin välistä suhdetta jo useiden vuosien ajan.
Vuonna 2018 lanseeratun Islamin Armeija mallin mukaan, -
koko Levantin alue ja etenkin Israel ja Jerusalem, kuuluvat Turkille, -
joka hallinnoi Välimeren ympäristöä noin neljän vuosisadan ajan.
Nyt puheet ovat jälleen koventuneet ja Turkki, joka on myös Nato-maa, -
ilmoittaa kykenevänsä valloittamaan Tel Avivin kahdessa vuorokaudessa.
Presidentti Erdogan antoi samalla ymmärtää, että Israelia vastaan -
useita sotia käyneet arabivaltiot eivät olleet riittävän päättäväisiä ja -
tehokkaita hoitamaan loppuun aloittamaansa asiaa.
"Me emme ole kuin arabivaltiot" sanoi presidentti Erdogan puheessaan, -
"me kykenemme vapauttamaan Al Aqsan rasistisilta sionisteilta".
"Sionistien on hyvä tietää, että jos he pommittavat palestiinalaisia, -
niin seuraavat pommit osuvat Tel Aviviin."
Näin jouluisia terveisiä lähetti Israelille Turkin presidentti Erdogan.
Hallituksen varapääministeri ja puolustusministeri Benny Gantz -
räjäytti todellisen uutispommin lausunnossaan, jonka hän antoi -
noin viikko sitten Saudi-Arabian Al-Sharq al_Awsat päivälehdelle.
Benny Gantzin mukaan mahdollinen Palestiinan valtio ansaitsee -
ja heidän tulee saada osa Jerusalemista pääkaupungikseen, -
mutta itse kaupungin tulee säilyä jaka- mattomana Israelin pääkaupunkina.
Siihen, miten mahdollinen jako suoritettaisiin, ei Gantz viitannut, -
mutta hallitusta lähellä olevat piirit arvelevat Gantzin tarkoittaneen -
Jerusalemin ulkopuolella olevaa Abu Disin kaupunkia, -
joka voitaisiin liittää osaksi Jerusalemin kaupunkialuetta.
Gantzin mukaan palestiinalaiset voisivat siten kutsua Jerusalemia -
mahdollisen valtionsa pääkaupungiksi.
Suunnitelma Jerusalemista Palestiinan valtion pääkaupunkina, -
mutta ilman Vanhaakaupunkia ja Temppelivuorta, -
on palestiinalaisten ajatusmallin mukaan mahdoton.
Israelin parlamentti Knesset hyväksyi lakialoitteen, jonka mukaan useita -
kiistanalaisia siirtokuntia voidaan ottaa Israelin lainsäädännön piiriin.
Kyse on Länsirannan, niin sanotulla C-alueella sijaitsevista -
65 uudesta siirtokunnasta, jotka hallitus oli luvannut laillistaa -
pian viime vaalien jälkeen.
Parlamentti ei ollut asiasta yksimielinen, -
sillä vain noin 60 % äänesti lain puolesta, -
loput joko vastustivat tai eivät äänestäneet.
Käsittelyllä alkaa olla kiire, sillä Israelin hallituksen tarkoituksena on -
saada laki valmiiksi ja toimintaan -
ennen Yhdysvaltojen seuraavan presidentin virkaan astumista.
Onko Hanukka kynttelikkö sotarikos, voidaan perustellusti kysyä, -
sillä näin väittää Mahmoud Abbasin henkilökohtainen avustaja.
Väite julkaistiin sekä Israelin, että tietenkin arabimediassa 14.12., -
siis vielä Hanukka-juhlinnan aikana, -
ja se lähti siitä, että juutalaiset veivät Hanukki-kynttelikön -
Hebronissa sijaitsevalle Patriarkkojen hautamuistomerkin katolle.
Makpelan luolan nimellä aikanaan kulkeneelle paikalle on haudattu -
perimätiedon mukaan Aabraham, Iisak, Rebekka, Jaakob ja Lea -
ja se on ollut vuosituhansien ajan eräs juutalaisten pyhimmistä paikoista.
UNESCO päätti kuitenkin kymmenisen vuotta sitten, -
että paikka kuuluu ainoastaan islamin uskontoa harjoittaville.
Sen jälkeen muslimit antoivat raken- nukselle nimen Ibrahimin Moskeija.
On huomioitavaa, että uskonto nimeltä islam syntyi noin 2600 vuotta -
Aabrahamin ja patriarkkojen jälkeen. Tätä taustaa vastaan -
palestiinalaisten väite Aabrahamista muslimina, tuntuu ontuvalta.
Siihen, miten uskonnon harjoittamisen voi rinnastaa sotarikokseen, -
varmaan Mahmoud Abbas osaa vastata parhaiten.
Valtioiden joukko, jotka ovat mahdollisesti tunnustamassa -
Israelin diplomaattisella tasolla, näyttää kasvavan -
mitä lähemmäksi Yhdysvaltojen presidentin vaihto lähenee.
Kuten aikaisemmissa olemme todenneet, -
Yhdysvaltojen, vielä nykyinen presidentti Trump, -
haluaa nähtävästi saattaa loppuun kaikki ne Israelin diplomaattiseen -
tunnustamiseen liittyvät työt, jotka on itse aloittanut.
Iranin naapurivaltio, sunnalaista islamia tunnustava Pakistan -
on yksi niistä, joiden kanssa on sukkuloitu jo pitkään, ja joka on -
myös yksi alueen ydinasevaltioista, siis Intian ja Kiinan lisäksi.
Diplomaattisten tunnustusneuvottelujen kohdalla -
asiat ovat äärimmäisen tiukkojen salassapitomääräysten takana, -
joten viralliset tahot eivät anna kommentteja niistä -
ennen kuin kaikki on lopullista ja varmaa.
Näin tämän vuoden viimeiset Jerusalem uutiset.
Muistathan rukoilla rauhaa tuolle kaupungille, maalle ja koko Lähi-itään.
Uutistoimitus haluaa kiittää kaikkia katsojiamme ja toivottaa samalla -
oikein hyvää loppuvuotta ja tulevaa uutta vuotta 2021.
Nähdään jälleen ensi vuonna.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola